Ысык-Көл эл аралык аэропорту

Ысык-Көл эл аралык аэропорту (, ) (IATA: IKU (ИКУ), ICAO: UCFL) —  Ысык-Көл облусунун Чолпон-Ата шаарынын батыш тарабынан 35 км, ал эми Тамчы айылынан 5 км алыстыкта жайгашкан. "Ысык-Көл" эл аралык аэропорту “Кыргызстан аэропорттору” ачык акционердик коомунун курамына кирген 5 эл аралык аэропорттордун бири. 2016-жылы «Ысык-Көл» эл аралык аэропорту IATA тарабынан IKU кодун алган.

 Тарыхы 
1975-жылы ачылган "Ысык-Көл" эл аралык аэропорту башында Чолпон-Ата аэропортунун резервдик пункту катары иштеген. Учуу-конуу тилкеси жана жүргүнчүлөр терминалы 2003-жылы курулган. Дал ушул жылы Кыргыз Республикасынын Өкмөтү бул объектке "Ысык-Көл" эл аралык аэропорту деген жаңы ат берип, анын статусун жогорулаткан.

Бул аэропорт 4D классына кирет. Ал CAT I деңгээлиндеги инструменталдык конуу жабдуулары, жарыктандыруусу жана түнкү учууларды камсыз кылуучу инфраструктурасы менен жабдылган. Учактарды күндүн кайсы убагында болбосун жана ар кандай аба ырайында кабыл ала алат.

Аэропорт бажы жана чек ара көзөмөл кызматтарын көрсөтөт. Ички жана эл аралык багыттагы каттамдарга кызмат кылат.

 Авиакомпаниялар жана багыттар 
АвиакомпанияБагытыЭскертүүлөрAsman AirlinesАлмата, ОшСезондукSky FRUОшTezJetОшCentrum AirТашкентCезондукSilk AviaТашкентCезондукFly KivaТашкентСезондукFlyArystanАлматаСезондукS7 AirlinesНовосибирскСезондукUral AirlinesМосква (Домодедово), ЕкатеринбургCезондук

 Дагы караңыз 
Кыргызстандагы аэропорттордун тизмеси

 Булактар 

 Шилтемелер 
Расмий сайты

Категория:Ысык-Көл облусу
Категория:Кыргызстандын аэропорттору
Категория:«Кыргызстан аэропорттору» ААК